น้องเมย์ กำลังใจล้น ได้หมวกการ์ตูนจาก ตะวัน
น้องเมย์ รัชนก อินทนนท์ นักตบลูกขนไก่สาวไทย ออกอาการเขิน เมื่อถูกถามถึงหมวกการ์ตูน ที่เพื่อนชายคนสนิทซื้อให้ เผยปรับตัวได้แล้ว พร้อมลุยโอลิมปิกริโอเกมส์ 2016 ส่วน แมน บุญศักดิ์ พลสนะ ลั่นร่างกายตอนนี้ดีมาก พร้อมกว่าโอลิมปิก 4 ครั้งที่ผ่านมา ขณะที่ แป๋ว นันทนา คำวงศ์ ที่เล่นโอลิมปิกครั้งนี้เป็นสมัยที่ 5 เช่นกัน เริ่มอิ่มตัว แถมเซ็งบรรยากาศสนามแข่งปิงปองไม่ค่อยยิ่งใหญ่เท่าไหร่ ส่วนยกเหล็กสุดผ่อนคลาย เปิดเพลงไทยซ้อมไปด้วย,วันที่ 4 ส.ค.59 ความเคลื่อนไหวนักกีฬาทีมชาติไทยชุดเข้าร่วมมหกรรมกีฬาโอลิมปิก 2016 ระหว่างวันที่ 5-21 ส.ค.นี้ ที่นครริโอ เด จาเนโร ประเทศบราซิล หลังจากทีมตบลูกขนไก่ไทย นำโดย เมย์ รัชนก อินทนนท์ ความหวังเหรียญของไทย เดินทางถึงบราซิลเมื่อวันจันทร์ที่ผ่านมา ล่าสุดวันรุ่งขึ้นเมื่อวันที่ 2 ส.ค.ที่ผ่านมา ตามเวลาท้องถิ่น นักกีฬาออกมาเดินพักผ่อนภายในหมู่บ้านนักกีฬา พร้อมรับประทานอาหาร และซื้อของที่ระลึกในริโอเกมส์ฝากคนใกล้ชิด ซึ่งหลายคนบ่นว่าราคาของที่ระลึกค่อนข้างแพง ขณะที่ช่วงบ่ายทั้ง 7 คนได้ลงฝึกซ้อมเป็นครั้งแรกที่สนามจริง,เมย์ รัชนก กล่าวว่า คืนแรกที่ผ่านมานอนหลับ ถือว่าปรับตัวได้แล้ว และจะเริ่มฝึกซ้อมเป็นวันแรกทันที เช่นเดียวกับอาหารในหมู่บ้านนักกีฬาก็พอรับประทานได้ ไม่มีปัญหา เมื่อถูกถามถึงหมวกรูปชินนาโมโรล ตัวการ์ตูนดังของญี่ปุ่นที่ ตะวัน ปัณณวิชญ์ ทองน่วม เพื่อนหนุ่มคนสนิทมอบให้ก่อนเดินทาง และเจ้าตัวใส่อยู่ตลอดในการเดินทาง รัชนกมีท่าทีเขินอายและบอกว่าจริงๆแล้วชอบการ์ตูนมอนสเตอร์มากกว่า แต่หาไม่ได้ตัวชินนาโมโรลก็ถือว่าพอได้ ก็ชอบอยู่,แมน บุญศักดิ์ พลสนะ นักตบลูกขนไก่ชายไทย ที่เล่นโอลิมปิกครั้งนี้เป็นสมัยที่ 5 กล่าวว่า โอลิมปิกครั้งนี้ ร่างกายดีมาก เพราะไม่ต้องกรำศึกหนักมาก่อนหน้านี้ จะเรียกได้ว่าพร้อมกว่า 4 ครั้ง ที่ผ่านมาก็ว่าได้
น้องเมย์ รัชนก อินทนนท์ นักตบลูกขนไก่สาวไทย ออกอาการเขิน เมื่อถูกถามถึงหมวกการ์ตูน ที่เพื่อนชายคนสนิทซื้อให้ เผยปรับตัวได้แล้ว พร้อมลุยโอลิมปิกริโอเกมส์ 2016 แมน บุญศักดิ์ พลสนะ ลั่นร่างกายตอนนี้ดีมาก
น้องเมย์,โอลิมปิก 2016,รัชนก อินทนนท์,นักตบลูกขนไก่สาวไทย,นักกีฬาไทย,นครริโอ เด จาเนโร,ประเทศบราซิล,ตะวัน,ปัณณวิชญ์ ทองน่วม,เจ้าแมน,บุญศักดิ์ พลสนะ,จอมพลังทีมชาติไทย,ข่าว,ข่าวกีฬา,ไทยรัฐออนไลน์